РЕПУБЛИКА СРБИЈА

АП ВОЈВОДИНА

ГРАД СОМБОР

ОДЕЉЕЊЕ ЛОКАЛНЕ ПОРЕСКЕ АДМИНИСТРАЦИЈЕ

ГОДИШЊИ ПЛАН

ИНСПЕКЦИЈСКОГ НАДЗОРА И КОНТРОЛЕ

ЗА 2017.ГОДИНУ

На овај план Комисија за координацију инспекцијског надзора над пословима из изворне надлежности града Сомбора дала је позитивно мишљење дана 15.11.2017.г.

Сомбор, 2017.године

Годишњи план инспекцијског надзора и контроле Одељења локалне пореске администрације Градске управе Града Сомбор (у даљем тексту: Одељење) за 2017. годину доноси се у складу са чланом 10. Закона о инспекцијском надзору (Сл.гласник РС, бр.36/15).

Годишњи план инспекцијског надзора и контроле садржи општи приказ задатака и послова Одељења у 2017. годину, непосредне примене закона и других прописа, праћење стања на територија Града Сомбора – евидентирање, контролу и наплату изворних прихода ЈЛС.

***Општи подаци:***

**Број инспектора:** У Локалној пореској администрацији систематизовано је 3 (три) радна места **инспектора наплате** и 2 (два) радна места **инспектора контроле**

**ИНСПЕКТОР НАПЛАТЕ**: Организује и учествује у изради планова редовне и принудне наплате локалних јавних прихода и прати њихово извршење, сачињава извештаје о остварењу принудне наплате, учествује у изради методолошког упутства за редовну и принудну наплату локалних јавних прихода; прикупља податке о имовини, бројевима рачуна пореског обвезника и банкама код којих су ти рачуни отворени и на основу тих података предлаже непосредном руководиоцу предмет на којем ће бити установљено заложно право као средство обезбеђења и принудне наплате; предузима мере ради обезбеђења наплате пореског дуга установљавањем заложног права на покретним стварима и непокретности пореског обвезника, припрема нацрте решења о принудној наплати, води поступак по захтевима за одлагање плаћања локалних јавних прихода; припрема пријаву неизмирених обавеза обвезника над којим се отвара стечајни поступак или ликвидација извршава послове редовне и принудне наплате у складу са законом. Врши и друге послове по налогу начелника Одељења.

**ИНСПЕКТОР КОНТРОЛЕ:** Проверава тачност, потпуност и усклађеност са законом, односно другим прописима, података исказаних у пореској пријави, рачуноводственим извештајима и другим евиденцијама пореског обвезника; припрема нацрт решења којим се налаже отклањање утврђених неправилности у поступку контроле; припрема нацрт захтева за покретање прекршајних поступка за пореске прекршаје утврђене у поступку контроле; води поступак за благовремено и законито утврђивање локалних јавних прихода решењем, организује и прати достављање решења о утврђивању локалних јавних прихода и књижење задужења утврђених обавеза по основу локалних јавних прихода; учествује у изради методолошких упутстава у вези пореске контроле локалних јавних прихода, пружа основну правну помоћ и објашњења пореским обвезницима од значаја за испуњење пореске обавезе, учествује у захтеву за израду, измену и допуну софтверских подршки за пореску контролу локалних јавних прихода, припрема извештаје у вези контроле локалних јавних прихода; решава по захтевима и молбама пореских обвезника, усаглашава стање обавеза по основу локалних јавних прихода, обавља увиђај ради утврђивања или разјашњења чињеница од значаја за опорезивање и саставља записник о обављеном увиђају са налазима и примедбама пореског обвезника, као и разлозима за евенутално одбијање потписивања записника. Врши и друге послове по налогу начелника Одељења.

***Прописи по којима поступа Одељење:***

* Закон о финансирању локалне самоуправе ("Сл. гласник РС", бр. 62/2006, 47/2011,

93/2012, 99/2013 - усклађени дин. изн., 125/2014 - усклађени дин. изн. и 95/2015 -

усклађени дин. изн., 83/2016),

* Закон о општем управном поступку ("Сл. лист СРЈ", бр. 33/97 и 31/2001 и "Сл. гласник РС", бр. 30/2010),
* Закон о пореском поступку и пореској администрацији ("Сл.гласник РС", бр.80/02.....15/16 и 108/2016),
* Закон о порезима на имовину ("Сл.гласник РС", бр.26/01....68/14),
* Закон о инспекцијском надзору („Сл.гласник РС“, бр.36/15),
* Правилник о обрасцима пореских пријава за утврђивање пореза на имовину ("Сл.гласник РС", бр.108/13 и 118/13),
* Одлука о одређивању зона и коефицијената за потребе утврђивања пореза на имовину на територији Града Сомбора ("Сл.лист Града Сомбора", бр. 9/13, 1/15 и 12/16),
* Одлука о висини стопе пореза на имовину у Граду Сомбору ("Сл.лист Града Сомбора",бр. 9/13),
* Одлука о стопи амортизације на вредност непокретности која је предмет пореза на имовину ("Сл.лист Града Сомбора", бр. 9/13),
* Одлука о локалним комуналним таксама на територији града Сомбора и Тарифа локалних комуналних такси уз Одлуку о локалним комуналним таксама ("Сл.лист Града Сомбора", бр.10/2013, 17/14 и 11/15)
* Одлука о накнади за заштиту и унапређивање животне средине на територији Града Сомбора ("Сл. лист Града Сомбора", бр. 27/2016),
* Одлука о грађевинском земљишту ("Сл. лист Града Сомбора", бр. 3/2013, 2/2014, 11/2014, 1/2015, 4/2015 и 8/2015),
* Одлука о накнадама за услуге које Градска управа врши другим лицима (''Службени лист града Сомбора'', број 11/2015 и 28/2016),
* Одлука о градским административним таксама и Тарифа за градске административне таксе (''Службени лист града Сомбора'', број 22/2016 - пречишћен текст и 28/2016).

***Циљ годишњег плана инспекцијског надзора:***

Циљ годишњег плана инспекцијског надзора је:

* непосредна примена Закона и других прописа, тј.планираних мера и активности превентивног деловања инспекције и планираних мера и активности за увођење у евиденцију непријављених непокретности које постоје на територији Града Сомбор и проверу исправности података у пријавама на непокретности које су пријављене,
* спровођење инспекцијског надзора, и решавања у управним стварима у првом степену,
* праћање стања и предлагање мера за унапређење стања, на територији Града Сомбора,
* превентивно деловање инспекције као једно од средстава остварења циља инспекцијског надзора.

***Пословни процес:***

* Инспекцијски надзор из области пореске контроле на територији Града Сомбора

***Активности у оквиру пословног процеса:***

1. Контрола тачности, потпуности и законитости исказаних података о утврђеном порезу у пореским пријавама за 2017. годину обвезника који воде пословне књиге
2. Контрола тачности и законитости исказаних података о пореском ослобођењу у пореским пријавама за 2017. годину обвезника који воде пословне књиге
3. Контрола пореских обвезника који воде пословне књиге који се налазе у евиденцији обвезника, а нису поднели пореску пријаву за утврђивање пореза на имовину за 2017. годину
4. Контрола тачности, потпуности и законитости исказаних података о утврђеном порезу у пореским пријавама за раније године, обвезника који воде пословне књиге
5. Контрола пореза на имовину према подацима из примљених уговора и решења о промету непокретности
6. Контрола обвезника накнаде за заштиту животне средине и таксе на истицање фирме поређењем са подацима из АПР-а
7. Контрола изворних јавних прихода према другим расположивим подацима

***Процена ризика:***

Процена ризика у инспекцијском надзору Локалне пореске администрације вршиће се пре свега на основу резултата добијених применом контролних листа у виду опредељеног броја бодова и њиховог распона исказаног у табели за утврђивање степена ризика.

Од значаја за процену ризика биће информације и добијени подаци од других инспекција, овлашћених органа и организација као и анализа стања односно искуство у досадашњем вршењу инспекцијског надзора.

Одељење локалне пореске администрације задржава право измене и допуне годишњег плана инспекцијског надзора за 2017. годину.

Годишњи план инспекцијског надзора за 2017. годину ће се редовно ажурирати и контролисати у складу са прописима.